Nomadland, Anthony Hopkins u Daniel Kaluuya fost ir-rebbieħa tal-oscars 2021 Il-film Nomadland irnexxielu jieħu tliet unuri fosthom għall-aħjar stampa filwaqt li l-atturi Sir Anthony Hopkins u Daniel Kaluuya ma naqsux milli jiġu rikonoxxuti għall-kapaċitajiet tagħhom fis-settur. Id-direttriċi ta' Nomadland Chloé Zhao irnexxielha tnaqqax isimha fl-istorja bħala l-ewwel mara ta' karnaġġjon skur u t-tieni mara li rebħet il-premju tal-aqwa direttriċi. Sir Anthony fl-età ta' 83 sena huwa l-akbar persuna li rebaħ l-unur bħala l-aqwa attur, filwaqt li Kaluuya kienet l-ewwel attriċi ta' karnaġġjon skur li rebħet oscar. Fl-ewwel kummenti tiegħu Sir Anthony; li naqas milli jattendi għall-premjazzjoni, qal li ma kienx qiegħed jistenna dan l-unur. Frances McDormand rebħet l-unur bħala l-aqwa attriċi għall-irwol tagħha f'Nomadland, filwaqt li l-attriċi veterana Yuh-Jung Youn rebħet l-unur għall-irwol tagħha f'Minari. L-unuri ġew mogħtija f'waħda mill-iswali f'Los Angeles meqjusin bħala siguri biex fihom jittellgħu ċerimonji waqt żmien il-pandemija, filwaqt li nominazzjonijiet oħrajn kienu jingħataw f'Londra.